Slovenska univerza za tretje življenjsko obdobje, združenje za izobraževanje in družbeno vključenost	
UNIVERZA ZA TRETJE ŽIVLJENJSKO OBDOBJE V LJUBLJANI	
(902006, 902007, 902011, 902013) 	
GEOGRAFIJA SLOVENIJE IN SVETA	
Izbrana poglavja iz geografije
	
Mentor:	Izr. prof. dr. Boštjan Kerbler, prof. geografije in zgodovine, doktor geografskih znanosti.
Prejemnik dveh študentskih Prešernovih nagrad. V svojem raziskovalnem delu se ukvarja s
preučevanjem stanovanjskih razmer in potreb za bivanje starejših ljudi, prilagajanja
grajenega bivalnega okolja za starejše in z alternativnimi oblikami bivanja za starejše.
	
Kdaj in kje:	Več terminov: PONEDELJEK ali TOREK ali ČETRTEK: 9.30 do 11.00 ali SREDA: 11.00 do 12.30	
	Urbanistični inštitut RS, Trnovski pristan 2, predavalnica, 2. nad.	
	ALI 
izobraževanje na daljavo (Zoom): PETEK: 9.30 do 11.00 	
Prvo srečanje:	Ponedeljek, 27. september 2021, ob 9.30
Torek, 28. september 2021, ob 9.30
Sreda, 29. september 2021, ob 11.00
Četrtek, 30. september 2021, ob 9.30
Petek, 1. oktober 2021, ob 9.30	

OKVIRNA VSEBINA
Različne zanimive vsebine iz geografije bomo nadgrajevali in poglabljali z aktualnimi dogodki, ki se bodo odvijali v Sloveniji in širom sveta. Vsebine bomo povezovali s sorodnimi vedami, zlasti z zgodovino in antropologijo. Gre za interdisciplinaren pristop, ki je drugačen od klasične šolske geografije.

Nadaljevali bomo s predavanji o Kitajski - deželi velikega brata. Sledila bodo predavanja o vulkanih in potresih (najnovejša dognanja o teh naravnih pojavih, njihovi vplivi na podnebje in evolucijo človeštva) ter predavanja o nenavadnih verskih in prebivalstvenih manjšinah po svetu.

CILJI
Slušatelji bodo dobili poglobljen in celosten vpogled v geografske procese, ki oblikujejo naravo in družbo. Svoja dosedanja znanja bodo razširili in med seboj smiselno prepletli in povezali, s čimer bodo pridobili celovitejše vedenje o geografiji ter vsem, kar nas obdaja. Glavni cilj programa je vdahniti geografiji dušo in jo narediti zanimivo, privlačno in predvsem uporabno v vsakdanjem življenju.

METODE DELA
Dinamična predavanja, aktivno vključevanje slušateljev (razgovor, diskusije, predavanja slušateljev o svojih doživetjih na potovanjih), reševanje uporabnih nalog, v okviru možnosti pa tudi delo v parih ali manjših skupinah, delo z zemljevidi, ogled diapozitivov in fotografij, ogled strokovnih in poljudnoznanstvenih filmov, potopisna predavanja, prebiranje vsebin v poljudnoznanstvenih revijah in časopisih, strokovne ekskurzije*, tematske ekskurzije**, terensko delo***. 

*Strokovne ekskurzije potekajo po različnih (manj znanih/poznanih) slovenskih pokrajinah in zamejstvu. Poudarek je na spoznavanju pokrajine in ljudi.
** Tematske ekskurzije potekajo na določeno geografsko temo v določenem kraju. Poudarek je poglobljeno spoznavanje specifične geografske vsebine.
*** Terenske vaje potekajo v bližini Ljubljane. Poudarek je spoznavanje bližnjih naravnih in družbenih znamenitosti ter delo z delovnimi listi.

Opomba: Mentor je licenciran turistični vodnik.

UPORABLJENA LITERATURA IN VIRI ZA PRIPRAVO PROGRAMA
Atlas sveta. Mladinska knjiga. Ljubljana.